Άλκης Παναγιωτίδης

Ο Άλκης Παναγιωτίδης (γεν. 1948) είναι Έλληνας ηθοποιός.

Βιογραφικό 
Γεννήθηκε το 1948 στη Θεσσαλονίκη. Τελειώνοντας το σχολείο φοίτησε στη Δραματική Σχολή Γρηγόρη Βαφιά ενώ το 1968 εγκαταστάθηκε στη Γαλλία για να συνεχίσει τις σπουδές του στο αντικείμενο της υποκριτικής. Εκεί έζησε για τα επόμενα πέντε χρόνια φοιτώντας στο Theatre National Populair. Το 1973 εμφανίστηκε για πρώτη φορά στον κινηματογράφο στη ταινία Το συμπόσιο. Από το 1973 μέχρι το 1979 έζησε στις Ηνωμένες Πολιτείες Αμερικής όπου συνέχισε τις σπουδές του ως ηθοποιός. Αργότερα συνέχισε την πορεία του στην Ελλάδα δουλεύοντας τόσο σε θέατρο, τηλεόραση και κινηματογράφο.

Θέατρο 
Δούλεψε με τους εξής θιάσους και έπαιξε στα θεατρικά έργα: Το γλυκό πουλί της νιότης, του Τ. Ουίλίαμς (Μερκούρη / Φέρτης), Εσωτερικές ειδήσεις του Μάριου Ποντίκα, στο θέατρο Στοά, Ινδιάνοι του Άρθουρ Κόπιτ, στο θέατρο Ρε, Νάσος στο θέατρο Στοά, ΜΑΝΑ του Βίντκιεβιτς στο θέατρο Κάβα με την Τ. Νικηφοράκη. Ξαφνικα περσι το καλοκαιρι του Τ.Ουίλίαμς στο θεατρο Ορβο με την Νικη Τριανταφυλλιδη. Πιαφ στο Αθηναικο κηποθεατρο,της Παμ Γκειμς,Κουρελια απο μεταξι του Βατσλαβ Χαβελ,με την Αθηναικη σκηνη στην Θεσσαλονικη. Η κυρια εχει νευρα με την Βιλμα Κυρου. Κονσερτο για ψαρια,θεατρο Brodway. Ιστορια στον Ζωολογικο κηπο του Εντουαρντ Αλμπυ,Θεατρο της γελοιοτητος. Χρυσο αγορι του Κλιφορτ Οντετς. Αθλιοιτου Β Ουγκω, Ιαβερης,στο θεατρο Καλουτα,Εκαβη του Ευριπιδη στο θεατρο Στοα,Αγαμεμνων. Οι πτεροδακτυλοι στο θεατρο Βρετανια σκηνοθεσια Β.Μαυροματη. Στο θεατρο Πραξις της οδου Κεφαλληνιας με την Μπετυ Αρβανιτη, επαιξε στα εργα, Επιστροφη του Πιντερ,σκηνοθεσια Ν.Μαστορακη, Γλαρος του Τσεχωφ, σκηνοθεσια Ν.Μαστορακη .Και καλα χριστουγεννα σκηνοθεσια Τασου Μπαντη. Τα ορφανα του Κεσλερ Σκηνοθεσια Δ. Παπαδοπουλου. Μεφιστο Εθνικο θεατρο ,σκηνοθεσια Ν. Μαστορακης.

Κινηματογράφος 
Το 1978 εμφανίστηκε στις κινηματογραφικές ταινίες 1922 και Δύο φεγγάρια τον Αύγουστο. Την επόμενη χρονιά έλαβε μέρος στην ταινία Τα κουρέλια τραγουδάνε ακόμα... και στην ταινία μικρού μήκους Μαρία Ευαγγελίου. Το 1983 συμμετείχε σε συνολικά πέντε κινηματογραφικές παραγωγές: Γλυκιά συμμορία, Η κόντρα, Τα βαποράκια, Το τραγούδι της επιστροφής και Ντελίριο - Μια άλλη άποψη της βίας. Το 1987 ακολούθησαν ακόμα τέσσερις κινηματογραφικές συμμετοχές: BIOS + πολιτεία, 120 ντεσιμπέλ, Made in Greece και Τεριρέμ.

Τηλεόραση 
Έκανε το τηλεοπτικό του ντεμπούτο τη σεζόν 1978-1979 στη σειρά Συνταγματάρχης Λιάπκιν στο ρόλο του Καραμάνου. Ακολούθησαν διάφορες συμμετοχές σε σειρές της κρατικής τηλεόρασης όπως Οι κληρονόμοι, Οι απόμαχοι, Το πάθος, Αληθινές ιστορίες, Οι συμμαθήτριες και Μικρές αγγελίες. Τη σεζόν 1987-1988 πρωταγωνίστησε στη σειρά Η συμμορία της Μαίρης ενώ την επόμενη σεζόν είχε έναν από τους πρωταγωνιστικούς ρόλους στη σειρά μυστηρίου Ποιος είναι ο Κος Αλεξίου?. Η πρώτη του εμφάνιση σε σειρά στην ιδιωτική τηλεόραση ήταν το 1990 στη σειρά μυστηρίου Το μυστικό του Άρη Μπονσαλέντη. Ακολούθησαν διάφορες έκτακτες εμφανίσεις σε σειρές όπως Οι τρεις Χάριτες, Οι Απαράδεκτοι, Μπελάδες για δύο, Παράλληλοι δρόμοι και Τμήμα Ηθών. Τη σεζόν 1994-1995 πρωταγωνίστησε στην κωμική σειρά Cherchez la femme ενώ την περίοδο 1995-1996 έπαιξε στην αστυνομική σειρά Σκορπιός. Ακολούθησαν οι δραματικές σειρές Προδοσία, Η συκοφαντία του αίματος και Στη σκιά του πολέμου.

Από το 2002 μέχρι το 2004 υποδύθηκε τον Μιχάλη Γεωργίου, τηλεοπτικό σύζυγο της Πέμης Ζούνη, στη γνωστή δραματική τηλεοπτική σειρά του Χριστόφορου Παπακαλιάτη Κλείσε τα μάτια. Το 2005 ακολούθησαν δύο ακόμη γνωστοί τηλεοπτικοί του ρόλοι. Αρχικά εμφανίστηκε στα δύο πρώτα επεισόδια της κωμικής σειράς Στο Παρά Πέντε στο ρόλο του υπουργού Ευάγγελου Σταυριανίδη. Η δεύτερη του εμφάνιση, για εκείνη τη σεζόν, ήταν στη σειρά Πενήντα Πενήντα όπου υποδύθηκε τον Αλκιβιάδη Μπελούτσι, το τέταρτο μέλος της ανδροπαρέας της σειράς λαμβάνοντας μέρος στα πρώτα εννέα επεισόδια. Ακολούθησε το επεισόδιο "Ντίντα" στην κωμική σειρά Το Κόκκινο Δωμάτιο ενώ τη σεζόν 2006-2007 ήταν μέρος του καστ της δραματικής σειράς Αν μ' αγαπάς υποδυόμενος το δικηγόρο Σταύρο Δελή. Από το 2008 μέχρι το 2010 πρωταγωνίστησε στην αστυνομική κωμωδία L.A.P.D. στο ρόλο του αστυνομικού Λάμπρου Μπελεγρή.

Φιλμογραφία

Κινηματογράφος

Τηλεόραση

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου